I 1989 stod kommunismen fortsatt sterkt i Salfit. Mellom den israelske okkupasjonen som begynte i 1967 etter seksdagerskrigen og Den første intifadaen, det palestinske opprør som startet i 1987, arbeidet relativt mange av innbyggerne, 600 av et folketall på 4 500, i selve Israel og i den nærliggende israelske bosetningen Ariel. I Salfit var det flere som arbeidet i israelske foretak enn i andre palestinske byer: Den lå nær grensen til Israel, og lønnen var mye høyere der.